stanford-oval/wikipedia huggingface dataset:
Ammunnan Euroopan-mestaruuskilpailut 2007 - 10 m liikkuvamaali, pojat

10 m liikkuvassamaalissa pojat ampuvat ensiksi 30 hidasta juoksua ja sitten 30 nopeaa juoksua.Joukkuekilpailussa joukkueen muodostavat kolme saman maan kilpailijaa.
Poikien 10 m liikkuvassamaalissa EM-kilpailut 2007 järjestettiin 16. maaliskuuta, Deauvillessä.
Henkilökohtainen kilpailu

| 1 | Kilpailija | Kilpailija | Hitaat> 1 | Hitaat> 2 | Hitaat> 3 | Nopeat> 1 | Nopeat> 2 | Nopeat> 3 | Tulos |
| --- | --- | --- | --- | --- | --- | --- | --- | --- | --- |
|  | Dmitry Romanov |  Venäjä | 99 | 96 | 98 | 98 | 98 | 94 | 583 |
|  | Jan Busch |  Saksa | 95 | 100 | 100 | 92 | 93 | 92 | 572 |
|  | Jehor Tšyrva |  Ukraina | 98 | 97 | 93 | 94 | 89 | 96 | 567 |
| 4. | Ryszard Marek Jodajtis |  Puola | 95 | 96 | 94 | 87 | 97 | 96 | 565 |
| 5. | Josef Nikl |  Tšekki | 93 | 95 | 94 | 93 | 96 | 94 | 565 |
| 6. | Michal Pasek |  Puola | 89 | 94 | 95 | 88 | 95 | 94 | 555 |
| 7. | Aleksij Vylyvanij |  Ukraina | 94 | 93 | 91 | 88 | 93 | 94 | 553 |
| 8. | Grzegorz Lewoc |  Puola | 93 | 93 | 93 | 93 | 92 | 89 | 553 |
| 9. | Carsten Krausse |  Saksa | 96 | 97 | 90 | 83 | 92 | 94 | 552 |
| 10. | László Boros |  Unkari | 92 | 95 | 93 | 89 | 90 | 90 | 549 |
| 11. | Juri Dovgal |  Venäjä | 89 | 89 | 94 | 91 | 88 | 93 | 544 |
| 12. | Myhajlo Nebesny |  Ukraina | 91 | 88 | 94 | 83 | 87 | 92 | 535 |
| 13. | Benjamin Risse |  Saksa | 92 | 91 | 96 | 83 | 86 | 87 | 535 |
Joukkue kilpailu

| 1 | Joukkue | Hitaat> 1 | Hitaat> 2 | Hitaat> 3 | Nopeat> 1 | Nopeat> 2 | Nopeat> 3 | Tulos |
| --- | --- | --- | --- | --- | --- | --- | --- | --- |
|  |  Puola | 277 | 283 | 282 | 268 | 284 | 279 | 1673 |
| ¨ | Ryszard Marek Jodajtis | 95 | 96 | 94 | 87 | 97 | 96 | 565 |
| ¨ | Michal Pasek | 89 | 94 | 95 | 88 | 95 | 94 | 555 |
| ¨ | Grzegorz Lewoc | 93 | 93 | 93 | 93 | 92 | 89 | 553 |
|  |  Saksa | 283 | 288 | 286 | 258 | 271 | 273 | 1659 |
| ¨ | Jan Busch | 95 | 100 | 100 | 92 | 93 | 92 | 572 |
| ¨ | Carsten Krausse | 96 | 97 | 90 | 83 | 92 | 94 | 552 |
| ¨ | Benjamin Risse | 92 | 91 | 96 | 83 | 83 | 87 | 535 |
|  |  Ukraina | 283 | 278 | 278 | 265 | 269 | 282 | 1655 |
| ¨ | Jehor Tšyrva | 98 | 97 | 93 | 94 | 89 | 96 | 567 |
| ¨ | Aleksij Vylyvanij | 94 | 93 | 91 | 88 | 93 | 94 | 553 |
| ¨ | Myhajlo Nebesny | 91 | 88 | 94 | 83 | 87 | 92 | 535 |
Primus (Transformers)

| Primus> Henkilötiedot |
| --- | --- |
Koko nimi:  Primus
Asema:  transformerien jumala
Ryhmäsidokset:  Autobotit
Primus on fiktiivinen hahmo Transformers-universumissa.
The Transformers

Sarjakuvassa Primus esiintyy transformereiden jumalana. Bumblebee, Jazz ja Grimlock löytävät hänet Cybertronin ytimestä. Decepticonien hyökättyä Primus heräsi ja kaukana avaruudessa ollut Primus veli, Unicron, kuuli tämän karmean herätyshuudon. Kun Unicron lähetti kätyrinsä, Galvatronin tappamaan sekä Primusin että Autobottijohtaja Emirate Xaaronin, Primus otti Xaaronin kehon valtaansa.
Primus tajusi Galvatronin valheita kuunnellessaan, että Transformerien yhdistymisen aika taistelussa suurta pahaa vastaan olisi tullut. Primus keräsi kaikki Transformerit Cybertronille. Unicronin hyökättyä Transformerit eivät uskaltaneet hyökätä valtavaa vihollistaan vastaan. Primuksen oli pakko ostaa aikaa ja näyttää lapsilleen, että Unicronia vastaan voi taistella. Primus sitoi Unicronin energiasiteellä ja yritti huijata tämän kuvittelemaan, että Unicron oli hävinnyt. Valitettavasti Unicron tajusi Primuksen juonen ja ampui lasersäteen silmistään kohti Xaaronin kehoa. Laukaus tappoi sekä Transformerien jumalan Primuksen että räjäytti palasiksi Emirate Xaaronin kehon.
The War Within

Transformers: The War Within-sarjakuvassa yksi 13 ensimmäisestä transformerista, ilkeä ja paha Fallen yritti herättää Primusin voidakseen johdattaa isäntänsä, Unicronin, Cybertronille. Mutta Primus heräsi vain hetkeksi ja tappoi Fallenin.
Unicron-trilogia > Transformers: Energon

Autobotit ja Decepticonit eivät tienneet Primusin olemassaolosta ennen kuin tohtori Jonesin poika, Kicker löysi hänet Cybertronin ytimestä 10 vuotta ennen sarjan tapahtumia. Primus auttoi Autobotteja paljon sarjan aikana. Hän antoi Optimus Primelle, Hot Shotille, Ironhidelle, Jetfirelle, Landminelle ja Cliffjumperille lisävoimia taistelussa Unicronia vastaan. Myöhemmin, kun ilmeni että Unicronin kipinä oli yhä avaruudessa, Primus loi superenergonista valtavan laavapallon, joka leijui avaruudessa. Kun pallo imi sekä Unicronin kipinän että Galvatronin, se muuttui auringoksi.
Unicron-trilogia > Transformers: Cybertron

Tässä sarjassa paljastuu, että Primus on myös valtava planeetan kokoinen transformeri kuten veljensä Unicron. Kun Autobotit veivät Omegalukon ja kolme cyberplaneetta-avaimista Cybertronin ytimeen, Cybertron muuntautui paljastaen planeetan olevan Primusin robottikeho. Primuksella ei kuitenkaan ollut täysiä voimiaan, koska Starscream oli vienyt osan Omegalukon voimasta ja koska neljättä cyberplaneetta-avainta ei ollut vielä löydetty. Hän sanoi Autoboteille voivansa tuhota Unicronin tuhosta aiheutuneesta tasapainon järkkymisestä syntyneen ja koko maailman kaikkeutta uhkaavan mustan aukon vain, jos saa haltuunsa vielä neljännen cyberplaneeta-avaimen. Hän paljasti myös avain oli viety Jättiläisplaneetta Gigantionille. Primus jäi pidättelemään mustaa aukoa, estääkseen sitä laajentumasta, sillä aikaa kun Autobotit lähtivät Gigantioniin etsimään avainta. Jaksossa "Loppu", Primus sai Omegalukon ja kaikki neljä cyberplaneetta-avainta takaisin. Hänen kipinänsä palautui täysin, ja hän käytti Arkkia ampuakseen voimistaan kanavoidun energiasäteen, joka tuhosi mustan aukon.
Transformers: Prime

»Ennen kuin kaikki alkoi, oli Primus ja oli Unicron. Toinen luomisen ruumiillistuma; ja toinen, taas tuhon. Pitkään Primus ja Unicron taistelivat. Voimasuhteet heidän välillään vaihtelevat useammin kuin kukaan voi laskea. Vasta luomalla Kolmetoista, alkuperäiset Primet, edeltäjäni, Primus pystyi viimein voittamaan Unicronin ja heittämään ulos. Primus tuli osaksi planeettamme ydintä, ja loi elämää Ikikipinäin lähteestä, mutta Unicronista ei kuultu enää koskaan... ennen kuin nyt.» 
(Optimus Prime)
Primus ei esiinny fyysisesti animaatiosarjassa Transformers: Prime, mutta hänen ja Cybertronin ytimen mainitaan olevan yhtä. Hänen mainitaan olevan jumalallinen, joka edustaa Ikikipinää samalla tavalla kuin Unicron edustaa Vastakipinää. Lisäksi sarjassa mainitaan transformereiden historiasta kertova "Primuksen kirja" (engl. Covenant of Primus).
Aiheesta muualla

Lisätietoa Primusista TFWIKI.Netissä, Transformers-aiheisesta wikiassa
Transformers
Radek Veselý

| Radek Veselý> Henkilötiedot |
| --- | --- |
Syntynyt: 5. toukokuuta 1996 (ikä 28) Pelhřimov, Tšekki
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  vasen
Pituus:  185 cm
Paino:  86 kg
Seura
Seura:  AZ Havířov
Sarja:  1. česká hokejová liga
Pelaajaura
Pääsarjaura:  2015–
Aik. seurat:  Piráti Chomutov (Tšekki I/ČEL) SK Kadaň (Tšekki I) RoKi (Mestis) HC Most (Tšekki I) HC Benátky (Tšekki I) HC Litvínov (ČEL) HC Třinec (ČEL) HC Frýdek-Místek (Tšekki I)
Radek Veselý (s. 5. toukokuuta 1996 Pelhřimov, Tšekki) on tšekkiläinen jääkiekkoilija. Hän on pelipaikaltaan oikea laitahyökkääjä. RoKin päävalmentaja Petteri Hirvosen mukaan Veselý on liukasliikkeinen ja hyvän laukauksen omaava hyökkääjä.
Ura > Seuraura

Veselý on HC Slavia Prahan kasvatti. Hän siirtyi 16-vuotiaana KLH Chomutoviin kaudeksi 2012–2013, jolloin Veselý oli seuran B-nuorten paras pistemies ja syöttäjä tehoilla 15+19=34. Seuraavan kauden 2013–2014 päätteeksi hän voitti Tšekin A-nuorten sarjan, Extraliga juniorůn mestaruuden, kuten myös seuraavan kauden 2014–2015 päätteeksi. Veselý edusti Chomutovia kauden aikana myös Junior Club World Cupissa. Hän debytoi samalla kaudella myös miesten peleissä pelattuaan Tšekin toiseksi korkeimmalla sarjatasolla 1. česká hokejová ligassa Piráti Chomutovissa ja lainajoukkue SK Kadaňissa yhteensä 31 runkosarja- ja neljä nousukarsintasarjan ottelua tehopistein 2+6=8. Veselý nousi Pirátin kanssa kauden päätteeksi Extraligaan.
Kaudella 2015–2016 Veselý pelasi Piráti Chomutovin Extraliga-joukkueessa 19 runkosarjaottelua tehden yhden syöttöpisteen. Hän pelasi valtaosan kaudestaan lainalla 1. ligan SK Kadaňissa pelaten 29 runkosarja- ja neljän playoff-ottelua.
Alkukauden 2016–2017 Veselý pelasi Piráti Chomutovista lainalla SK Kadaňissa, kunnes syyskuun 2016 lopulla hän siirtyi loppukauden sopimuksella Mestis-joukkue Rovaniemen Kiekkoon. Veselý pelasi siellä yhdeksän ottelua tehden vain yhden maalin, kunnes hänen sopimuksensa purettiin lokakuussa. Veselý palasi tämän jälkeen kotimaahansa ja siirtyi 1. ligan HC Mostiin. Hän on pelannut myös joukkueesta lainalla HC Litvínovin Extraliga-joukkueessa.
Ura > Maajoukkueura

| Mitalit> Maa:   Tšekki.Miesten jääkiekko.Alle 18-v. MM-kilpailut  | Mitalit> Maa:   Tšekki.Miesten jääkiekko.Alle 18-v. MM-kilpailut  | Mitalit> Maa:   Tšekki.Miesten jääkiekko.Alle 18-v. MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Hopeaa | Suomi 2014 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Piešťany 2013 | jääkiekko |  |
Veselý pelasi alle 20-vuotiaiden MM-kilpailuissa vuonna 2016 sekä alle 18-vuotiaiden MM-kilpailuissa vuonna 2014, jolloin hän voitti hopeaa. Veselý pelasi myös Ivan Hlinkan muistoturnauksessa vuonna 2013 voittaen pronssia. Hän pelasi myös alle 19-vuotiaiden World Junior A Challengessa vuonna 2013.
Amelia Dyer

| Amelia Dyer |
| --- | --- |
 Amelia Dyer vuonna 1893
Henkilötiedot
Syntynyt: 1837 Bristol, Englanti
Kuollut: 10. heinäkuuta 1896 (58 tai 59 vuotta) Lontoo, Englanti
Kansalaisuus:  englantilainen
Muut tiedot
Uhrit:  arviolta 200–400
Vangittu:  huhtikuussa 1896
Rangaistus:  teloitus hirttämällä
Amelia Elizabeth Dyer (o.s. Hobley; 1837 Bristol – 10. heinäkuuta 1896 Lontoo) oli englantilainen sarjamurhaaja, joka tappoi arviolta 200–400 vauvaikäistä lasta lähes kolmenkymmenen vuoden aikana. Lapset päätyivät Dyerin hoidettavaksi, kun hän sai ei-toivottuja lapsia huostaansa rahallista korvausta vastaan. Dyer tuomittiin hirtettäväksi vuonna 1896.
Elämä

Amelia Dyer syntyi vuonna 1837 Bristolissa. Dyerilla oli vaikea lapsuus, jonka aikana hän piti huolta mielisairaasta äidistään. Aikuisena hän sai sairaanhoitajan koulutuksen.
Jäätyään 1860-luvun loppupuolella leskeksi Dyer ansaitsi elantonsa ottamalla vauvaikäisiä lapsia kotiinsa hoidettavakseen. Viktoriaanisen ajan englannissa oli tavallista, että aviottomien suhteiden vahinkoraskauksista syntyneitä ja vaille isän elatusta jääneitä lapsia annettiin lastenkasvattajien hoidettavaksi. Yksinhuoltajuus ja aviottomat suhteet nähtiin tuolloin häpeällisinä, eikä usein nuorilla ja köyhillä äideillä ollut todellisia mahdollisuuksia lasten elättämiseen. Epätoivoisessa tilanteessa äidit päätyivät maksamaan lapsen ylläpidosta korvauksen kasvatusvanhemmille, jotka lupasivat tarjota lapsille maksua vastaan turvallisen kodin. Todellisuudessa lapset saivat kasvattikodeissaan usein heikkoa huolenpitoa ja näkivät nälkää. Lukuisia kasvattilapsia myös kuoli joko välinpitämättömyyden tai tahallisuuden seurauksena. Varhaiset kuolemat eivät monestikaan herättäneet viranomaisten mielenkiintoa, sillä lapsikuolleisuus oli tuolloin Englannissa hyvin korkea.
Elämä > Murhat

Kasvatusvanhemmuutensa alkuvuosina Dyer antoi hoidettavakseen saamansa lasten kuolla nälkään ja laiminlyönteihin. Hän syötti lapsille oopiumista valmistetulla laudanumilla terästettyä siirappia, jolla sai nälästä kärsivät lapset hiljaisiksi. Myöhemmin Dyer kuitenkin päätyi murhaamaan uhrinsa pian sen jälkeen, kun hän oli saanut hoitomaksun kertasuorituksena ja tuonut lapset kotiinsa. Vuonna 1879 viranomaiset tuomitsivat Dyerin puoleksi vuodeksi heitteillejätöstä yhdyskuntapalveluun, kun hänen hoidossaan olleiden lasten useat kuolemat herättivät erään lääkärin huomion. Tuomion jälkeen Dyer muutti toimintatapojaan. Hän hävitti uhrien ruumiit, muutti aika ajoin eri paikkakunnille ja käytti useita peitenimiä.
Lopulta Dyer jäi kiinni, kun Thames-joesta löytyi vauvan ruumiin sisältänyt käärö. Kääröstä löytyi suttuinen osoitelappu, jonka poliisi onnistui yhdistämään Dyeriin. Viranomaisten saavuttua Dyerin kotiin he löysivät valtavan valikoiman vauvan vaatteita ja samanlaista valkoista nauhaa, jolla jokeen heitetty vauva oli kuristettu. Lisäksi kotoa löytyi lapsen luovutusta koskevia äitien lähettämiä kirjeitä ja kuitteja lehtimainoksista, joilla Dyer oli eri nimiä käyttäen mainostanut palveluaan. Myöhemmin Thamesista löytyi lisää Dyerin murhaamia pikkulapsia, joiden kaulan ympärille oli kiedottu valkoista nauhaa.
Elämä > Oikeudenkäynti ja tuomio

Dyer puolustautui oikeudessa vetoamalla mielenvikaisuuteensa. Oikeus harkitsi tuomiota alle viisi minuuttia, ennen kuin tuomitsi Dyerin kuolemaan. Hän tunnusti vain yhden murhan. Myöhemmin on arvioitu hänen murhanneen lähes kolmenkymmenen vuoden aikana 200–400 lasta, mutta todellista uhrien määrää on vaikea arvioida. Silminnäkijät todistivat, että Dyer kuljetti kotiinsa enimmillään jopa kuusi lasta päivässä. Dyer hirtettiin 10. kesäkuuta 1896.
Aiheesta muualla

Kuvia tai muita tiedostoja aiheesta Amelia Dyer Wikimedia Commonsissa
Poliisin kuva Amelia Dyerista hänen pidätyksensä jälkeen vuonna 1896.
Ammunnan Euroopan-mestaruuskilpailut 2007 - 10 m liikkuvamaali, naiset

10 m liikkuvassamaalissa naiset ampuvat ensiksi 20 hidasta juoksua ja sitten 20 nopeaa juoksua.Joukkuekilpailussa joukkueen muodostavat kolme saman maan kilpailijaa.
Naisten 10 m liikkuvassamaalissa EM-kilpailut 2007 järjestettiin 16. maaliskuuta, Deauvillessä.
Henkilökohtainen kilpailu

| 1 | Kilpailija | Kilpailija | Hitaat> 1 | Hitaat> 2 | Nopeat> 1 | Nopeat> 2 | Tulos | Uusinta |
| --- | --- | --- | --- | --- | --- | --- | --- | --- |
|  | Irina Izmalkova |  Venäjä | 97 | 97 | 94 | 91 | 379 | 54 |
|  | Olga Stepanova |  Venäjä | 94 | 98 | 95 | 92 | 379 | 50 |
|  | Volha Markava |  Valko-Venäjä | 95 | 95 | 92 | 91 | 373 | - |
| 4. | Audrey Corenflos |  Ranska | 96 | 93 | 95 | 88 | 372 | - |
| 5. | Viktorija Zabolotna |  Ukraina | 92 | 91 | 96 | 92 | 371 | - |
| 6. | Julija Eidenzon |  Venäjä | 95 | 92 | 90 | 93 | 370 | - |
| 7. | Halyna Avramenko |  Ukraina | 94 | 94 | 90 | 92 | 370 | - |
| 8. | Orsolya Kuti |  Unkari | 91 | 90 | 88 | 90 | 359 | - |
| 9. | Daniela Faust |  Saksa | 86 | 95 | 92 | 83 | 356 | - |
| 10. | Kateryna Samohina |  Ukraina | 88 | 94 | 77 | 87 | 346 | - |
Joukkuekilpailu

| 1 | Joukkue | Hitaat> 1 | Hitaat> 2 | Nopeat> 1 | Nopeat> 2 | Tulos | Muuta |
| --- | --- | --- | --- | --- | --- | --- | --- |
|  |  Venäjä | 286 | 287 | 279 | 276 | 1128 | - |
| ¨ | Olga Stepanova | 94 | 98 | 95 | 92 | 379 | - |
| ¨ | Irina Izmalkova | 97 | 97 | 94 | 91 | 379 | - |
| ¨ | Julija Eidenzon | 95 | 92 | 90 | 93 | 370 | - |
|  |  Ukraina | 274 | 279 | 263 | 271 | 1087 | - |
| ¨ | Viktorija Zabolotna | 92 | 91 | 96 | 92 | 371 | - |
| ¨ | Halyna Avramenko | 94 | 94 | 90 | 92 | 370 | - |
| ¨ | Kateryna Samohina | 88 | 94 | 77 | 87 | 346 | - |
Antigama

| Antigama> Tiedot |
| --- | --- |
Toiminnassa:  2000–
Tyylilaji:  death metal, grindcore
Kotipaikka:  Varsova, Puola
Laulukieli:  englanti
Jäsenet:  Łukasz Myszkowski, laulu   Sebastian Rokicki, kitara   Jose Alonso, bassokitara   Krzysztof "Siwy" Bentkowski, rummut  
Levy-yhtiö:  The Flood Records, 2002   Extremist Records, 2004   Selfmadegod Records, 2004–2007   Relapse Records, 2007–  
Aiheesta muualla
Kotisivut
Infobox OKNimi-testi OK: 
Antigama on puolalainen grindcore/death metal -yhtye, joka on perustettu vuonna 2000.
Kokoonpano

Łukasz Myszkowski – laulu (2000–2008, 2009–)
Sebastian Rokicki – kitara (2000–)
Michał Zawadzki – basso (2011–)
Paweł "Paul" Jaroszewicz – rummut (2012–)
Entiset jäsenet
Krzysztof "Siwy" Bentkowski – rummut (2000–2012)
Macio Moretti – bassokitara (2000–2002)
Michał Pietrasik – bassokitara (2002–2007)
Szymon Czech – bassokitara (2007, 2009–2010)
Michał "Mike" Zybert – bassokitara (2007–2008)
Jose Alonso – bassokitara (2008–2009, 2010–2011)
Patryk Zwoliński – laulu (2008–2009)
Diskografia

Intellect Made Us Blind (2002,  The Flood Records; 2006, Selfmadegod Records)
Discomfort (2004,  Extremist Records)
Zeroland (2005,  Selfmadegod)
Resonance (2007,  Relapse Records)
Warning (2009,  Relapse)
Meteor (2013,  Selfmadegod)
The Insolent (2015,  Selfmadegod)
Whiteout (2022,  Selfmadegod Records)
EP:t
Stop the Chaos (2012,  Selfmadegod Records)
Sweet Little Single (2001,  omakustanne)
Promo 2003 (2003,  omakustanne)
Siekiera / Destination Death (Jan Ag-split 2003)
Blastasfuck (Openwound-split 2004)
East Clintwood / Human Shit (Deranged Insane-split 2004)
The World Will Fall Soon and We All Will Die (Third Degree & Herman Rarebell-split 2004)
Radiation Sickness / Thirteen Stabwounds (2005,  Bastard Saints-split)
Roots of Chaos (Deformed-split 2006)
Antigama / Drugs of Faith (Drugs of Faith-split 2007)
Slime Wave Series Vol. 3 (Rot-split 2007)
Pig Destroyer / Coldworker / Antigama (Pig Destroyer & Coldworker-split 2007)
Antigama / NYIA (NYIA-split 2007)
9 Psalms of an Antimusic to Come (2012,  Subordinate Records, Psychofagist-split)
Antigama / The Kill / Noisear (2013,  Selfmadegod)
Aiheesta muualla

Antigama Encyclopaedia Metallumissa (englanniksi)
Pínovo

Pínovo-vuori etelälounaasta nähtynä.
| --- | --- |
Sijainti:  Pélla, Keski-Makedonia, Kreikka Pohjois-Makedonia ja Kreikka
Korkeus merenpinnasta:  2 156 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Pínovo (kreik. Πίνοβο, mak. Пиново) eli Plátsa (Πλάτσα, Плаца) tai Blátsa (Μπλάτσα, Блаца) on vuori Makedoniassa Pohjois-Kreikassa. Sen korkeus on 2 156 metriä.
Pínovo-vuori sijaitsee Keski-Makedonian alueella Péllan alueyksikössä Kreikan ja Pohjois-Makedonian rajalla. Sen pinta-ala on noin 125 neliökilometriä, josta Kreikan puolella on noin 95 neliökilometriä. Vuoren korkeimman huipun nimi on Korfoúla (Κορφούλα). Muut korkeimmat huiput ovat Vísogkrant (Vísograd, Βίσογκραντ, 2 150 m), Mýti (Μύτη, 2 066 m) ja Kalógeros (1 873 m). Vuori on pääasiassa saviliusketta ja kalkkikiveä.
Pínovo-vuoren alue muodostaa yhdessä läheisen Tzéna-vuoren kanssa Natura 2000 -alueen, jonka koko on 19 848 hehtaaria (noin 198 km²).
Radek Mužík

| Radek Mužík> Henkilötiedot |
| --- | --- |
Syntynyt: 25. maaliskuuta 2001 (ikä 23) Klatovy, Tšekki
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  vasen
Pituus:  192 cm
Paino:  88 kg
Seura
Seura:  Nybro Vikings IF
Sarja:  HockeyAllsvenskan
Pelaajaura
Pääsarjaura:  2020–
Aik. seurat:  Luleå HF (SHL) Örebro HK (SHL) Tappara (SML) HC Sparta Praha (ČEL) HC Plzeň (ČEL)
Radek Mužík (s. 25. maaliskuuta 2001 Klatovy, Tšekki) on tšekkiläinen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Nybro Vikings IF:ssä. Hän on pelipaikaltaan oikea laitahyökkääjä.
Ura > Seuraura

Mužík on HC Klatovyn kasvatti. Hän siirtyi juniorina sittemmin HC Plzeňiin. Kaudella 2016–2017 hän voitti koko Tšekin U16-sarjan piste- ja syöttöpörssin tehoilla 38+60=98. Mužík voitti samalla kaudella myös maan U18-sarjan mestaruuden. Kaudeksi 2018–2019 hän siirtyi 17-vuotiaana Ruotsiin Luleå HF:n J20-joukkueeseen. Kaudella 2019–2020 Mužík oli tehoilla 13+15=28 joukkueen paras maalintekijä Alexander Wallinin kanssa ja toiseksi paras pistemies Simon Jellúšin jälkeen. Hän debytoi samalla kaudella myös Luulajan SHL-joukkueessa, jossa Mužík pelasi 11 runkosarjaottelua ilman tehopisteitä. Hän teki SHL-debyyttinsä 16. tammikuuta 2020 vieraissa Rögle BK:ta vastaan. Mužík merkittiin Luulajan nelosketjun vasempaan laitaan Jonas Berglundin ja Karl Fabriciusin viereen. Hän sai ottelussa jääaikaa 9.12 minuuttia. Kaudella 2020–2021 Mužík pelasi SHL:ssä 30 runkosarjaottelua tehopistein 2+3=5 ja seitsemän playoff-ottelua tehopistein 1+1=2. Tammikuussa 2021 hän teki Luulajan kanssa loppukauden kattavan SHL-sopimuksen. Mužík teki SHL-uransa avausmaalin 3. helmikuuta 2021 vieraissa Brynäs IF:ää vastaan. Noin kaksi viikkoa myöhemmin hän teki Luulajan kanssa vuoden mittaisen jatkosopimuksen.
Kaudella 2021–2022 Mužík pelasi SHL:ssä 48 runkosarjaottelua tehopistein 3+5=8 ja 14 playoff-ottelua ilman tehopisteitä. Hän voitti kauden päätteeksi SHL-hopeaa. Joulukuussa 2021 Luulaja lainasi Mužíkin kahden ottelun ajaksi sarjatasoa alemmas HC Vita Hästeniin. Maaliskuussa 2022 hän teki Luulajan kanssa taas vuoden mittaisen jatkosopimuksen. Mužíkin rooli jäi kauden 2022–2023 edetessä lopulta pieneksi ja hänen sopimuksensa purettiin yhteisymmärryksessä joulukuussa. Samana päivänä Mužíkin uutisoitiin siirtyvän loppukauden kattavalla sopimuksella samass liigassa pelaavaan Örebro HK:hon. Hän edusti joukkuetta kauden aikana myös Spengler Cupissa.
Kaudeksi 2023–2024 Mužík siirtyi vuoden mittaisella ja kolmen kuukauden koeajan sisältävällä sopimuksella SM-liigajoukkue Tapparaan. Hän pelasi yhdeksän runkosarjaottelua tehden yhden maalin ja kuusi Mestarien liigan ottelua ilman tehopisteitä, kunnes lokakuun 2023 lopulla Tappara uutisoi Mužíkin jääneen ilman jatkosopimusta. Marraskuussa hän siirtyi loppukauden kattavalla ja yhden optiovuoden sisältävällä sopimuksella kotimaahansa Extraliga-joukkue HC Sparta Prahaan. Mužík pelasi siellä 28 runkosarjaottelua tehopistein 1+2=3.
Heinäkuussa 2024 Mužík siirtyi tryout-sopimuksella hänen aiemman junioriseuransa HC Plzeňin Extraliga-joukkueeseen. Hän loukkaantui koejaksonsa aikana kahdesti ja pelasi alkukaudella 2024–2025 vain kaksi ottelua, kunnes syyskuun lopulla seura uutisoi Mužíkin jääneen ilman jatkosopimusta. Reilu viikkoa myöhemmin hän palasi Ruotsiin ja siirtyi loppukauden kattavalla sopimuksella Allsvenskan-joukkue Nybro Vikings IF:ään.
Ura > Maajoukkueura

Mužík pelasi alle 20-vuotiaiden MM-kilpailuissa vuonna 2021 sekä alle 18-vuotiaiden MM-kilpailuissa vuonna 2019, jolloin hän toimi Tšekin kapteenina. Mužík valittiin Ruotsia vastaan pelatun puolivälieräottelun päätteeksi joukkueensa ottelun parhaaksi pelaajaksi.
Mužík pelasi myös alle 18-vuotiaiden Hlinka Gretzky Cupissa vuonna 2018. Yhteensä hän on pelannut 18 nuorten ja 49 poikien maaottelua.